CELEX: 32010R0421
Language: ro
Date: 2010-05-17 00:00:00
Title: Regulamentul (UE) nr. 421/2010 al Comisiei din 17 mai 2010 de modificare a Regulamentului (UE) nr. 53/2010 în ceea ce privește limitele de captură pentru capelin în apele Groenlandei

18.5.2010   
            
            
               RO
            
            
               Jurnalul Oficial al Uniunii Europene
            
            
               L 121/1
            
         REGULAMENTUL (UE) NR. 421/2010 AL COMISIEI
   din 17 mai 2010
   de modificare a Regulamentului (UE) nr. 53/2010 în ceea ce privește limitele de captură pentru capelin în apele Groenlandei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 53/2010 al Consiliului din 14 ianuarie 2010 de stabilire, pentru 2010, a posibilităților de pescuit pentru anumite resurse halieutice și grupe de resurse halieutice, aplicabile în apele UE și, pentru navele din UE, în ape în care sunt necesare limitări ale capturilor și de modificare a Regulamentelor (CE) nr. 1359/2008, (CE) nr. 754/2009, (CE) nr. 1226/2009 și (CE) nr. 1287/2009 (1), în special articolul 5 alineatul (4),
   întrucât:
   
               (1)
            
            
               Posibilitățile de pescuit ale Uniunii pentru capelin în apele Groenlandei din zonele ICES V și XIV sunt stabilite provizoriu în anexa IB la Regulamentul (UE) nr. 53/2010 și se ridică la zero tone. În conformitate cu articolul 5 alineatul (4) din regulamentul menționat, Comisia va stabili posibilitățile de pescuit de îndată ce captura totală admisibilă („TAC”) pentru acea zonă de pescuit este fixată.
            
         
               (2)
            
            
               În conformitate cu Protocolul de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului între Uniunea Europeană, pe de o parte, și Guvernul Danemarcei și Guvernul local al Groenlandei, pe de altă parte (2), Uniunea primește 7,7 % din TAC pentru capelin în apele Groenlandei din zonele ICES V și XIV.
            
         
               (3)
            
            
               Comisia a fost informată de autoritățile groenlandeze asupra fixării TAC la 150 000 de tone și asupra alocării a 11 550 de tone Uniunii de către Groenlanda, care pot fi pescuite până la 30 aprilie 2010, în conformitate cu cota stabilită în temeiul protocolului.
            
         
               (4)
            
            
               Având în vedere prevederile din procesul-verbal convenit al concluziilor consultărilor privind pescuitul dintre Uniunea Europeană și Islanda pentru 2009 semnat la 16 octombrie 2009 și având în vedere cantitatea restantă de 21 624 de tone de capelin care revine Islandei din sezonul de pescuit precedent, este justificată transferarea către Islanda a posibilităților de pescuit pentru capelin aflate la dispoziția Uniunii pentru 2010.
            
         
               (5)
            
            
               Anexa IB la Regulamentul (UE) nr. 53/2010 trebuie modificată în consecință.
            
         
               (6)
            
            
               În vederea evitării întreruperii activităților de pescuit, prezentul regulament trebuie să intre în vigoare imediat după publicare și să se aplice de la 1 ianuarie 2010,
            
         ADOPTĂ PREZENTUL REGULAMENT:
   Articolul 1
   În anexa IB la Regulamentul (UE) nr. 53/2010, rubrica privind specia capelin din apele groenlandeze din zonele V și XIV se înlocuiește cu următoarea:
   
      
                  
                              „Specia
                           
                           
                              :
                           
                           
                              Capelin
                              
                                 Mallotus villosus
                              
                           
                        
               
                  
                              Zona
                           
                           
                              :
                           
                           
                              Ape groenlandeze din zonele V și XIV
                              (CAP/514GRN)
                           
                        
            
                  UE
               
               
                  11 550 (3)
                  
               
               
                   
               
            
                  TAC
               
               
                  Nu se aplică
               
               
                   
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Regulamentul se aplică de la 1 ianuarie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 mai 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 21, 26.1.2010, p. 1.
   
      (2)  JO L 172, 30.6.2007, p. 4.
   
      (3)  Alocate Islandei. Trebuie să fie pescuite înainte de 30 aprilie 2010.”